Սեմինարի օրակարգն ընդգրկուն է` «Հանրային ֆինանսների կառավարման արդյունավետությունը խորհրդարանական վերահսկողության թիրախ», «Անկախ բարձրագույն աուդիտորական մարմինը եւ խորհրդարանի համագործակցությունը նրա հետ», «Խորհրդարանի հետօրենսդրական վերահսկողությունը», «Բյուջետային գրասենյակի ներկան ու զարգացման հեռանկարները», «Համագործակցությունը լրատվամիջոցների եւ քաղհասարակության հետ` համագործակցության դերը խորհրդարանական գործունեության մեջ», «Ծրագրային բյուջետավորման ներկա հանգրվանը»: Հիմնական բանախոսներն են ՀՀ ԱԺ ֆինանսավարկային եւ բյուջետային հարցերի մշտական հանձնաժողովի նախագահ Գագիկ Մինասյանը, ՀՀ ԱԺ աշխատակազմի ղեկավարի տեղակալ Արսեն Բաբայանը, ՀՀ ԱԺ բյուջետային գրասենյակի համակարգող փորձագետ Գագիկ Բարսեղյանը, ՀՀ ԱԺ ՖՎԲ քարտուղարության համակարգող փորձագետ Արտյուշա Ահարոնյանը: